भरतपुरमा कोकोकोला, सान मिगेल बियर, कृषी छेत्रको विकास र बिस्तार गर्नको लागी डेरिका लागी आबस्यक सम्पूर्ण सामान उत्पादन गर्ने नेपालको पहिलो र एक मात्र कम्पनी ह्वाइट हिमालयन ईन्जिनियरिङ,जस्ता दुईचार वटा बहुराष्ट्रिय उद्योगका साथै ठुलासाना अरू उद्योग पनि छन, तर यो सहर मुख्यतया सेवा उद्योगमा प्रसिद्धी कमाउँदै गइरहेको छ । यहाँका कलेजमा विधार्थीहरू नेपालबाट मात्र नभइ भारत र श्रीलङ्का बाट समेत आउने गरेका छन् । उनिहरू खास गरी चिकित्साशास्त्र र पशु बिज्ञान पढनका लागि आउने गरेका छन् । उच्च शिक्षाको लागि टाढा टाढा का बिधार्थी यहा आउनु यहाको एक मुख्य व्यवसाय भएको छ । साथै यहाँ रहेका अस्पतालहरूमा आउने विरामी र तिनका आफन्त पनि यस शहर का प्रमुख ग्राहक हुन । त्यसै गरी भरतपुरले छिमेकी अञ्चल तथा जिल्लाहरूको लागि निर्माण सामग्री तथा खाध्य सामग्री समेत पैठारी गर्ने गर्दछ ।